จงเสนอไอเดีย 3 ความน่าสนใจของตลาดหุ้นเกาหลีใต้ มีอะไรบ้าง
1. เป็นผู้นำหุ้นเทคโนโลยีแห่งเอเชีย
ภาพที่ชัดเจนของเกาหลีใต้ในปัจจุบัน คือเป็นประเทศที่เปรียบเสมือนตัวแทนอุตสาหกรรมเทคโนโลยีของเอเชีย เพราะเต็มไปด้วยบริษัทเทคโนโลยีชั้นนำ และสตาร์ตอัปยูนิคอร์นจำนวนมาก ซึ่งเกิดจากการที่รัฐบาลวางรากฐานโครงสร้างพื้นฐานด้านเทคโนโลยีมาตั้งแต่ช่วงปลายทศวรรษ 1980s 


2. ดูได้จากสัดส่วนการลงทุนที่แบ่งตามอุตสาหกรรมของ iShare MSCI South Korea ETF พบว่าส่วนใหญ่เป็นกลุ่มเทคโนโลยีถึง 36.78% ส่วนที่เหลือกระจายอยู่ในกลุ่มอุตสาหกรรม, สินค้าฟุ่มเฟือย, วัสดุ, การเงิน, บริการสื่อสาร และสุขภาพ ในสัดส่วนที่ใกล้เคียงกัน
ได้ประโยชน์จากการเติบโตของ AI 
การมาของ Generative AI ส่งผลบวกโดยตรงต่ออุตสาหกรรมเซมิคอนดักเตอร์ (Semiconductor) ที่เป็นหัวใจสำคัญต่อการพัฒนา AI ซึ่งเกาหลีใต้ถือเป็นผู้ผลิตเซมิคอนดักเตอร์ที่ใหญ่เป็นอันดับ 2 ของโลกรองจากไต้หวันเท่านั้น โดยบริษัทผู้ผลิตเซมิคอนดักเตอร์รายใหญ่ของเกาหลีใต้ คือ Samsung Electronics และ SK hynix ซึ่งทั้งคู่ได้ป้อนชิปให้แก่บิ๊กเทค อาทิ Apple, Microsoft, Asus, Dell, MSI, HP และ Deutsche Telekom เป็นต้น


3. โมเมนตัมของตลาดล้อไปตามเศรษฐกิจโลก
เศรษฐกิจเกาหลีใต้จัดว่าพึ่งพาภาคการส่งออกเป็นหลัก คิดเป็นสัดส่วนเกือบครึ่งนึงของ GDP ส่วนใหญ่เป็นการส่งออกเซมิคอนดักเตอร์ เครื่องใช้ไฟฟ้า อุปกรณ์อิเล็กทรอนิกส์ เครื่องจักร และชิ้นส่วนรถยนต์ ส่วนประเทศคู่ค้าหลัก ได้แก่ จีน, สหรัฐฯ และยุโรป

ภาพรวมเศรษฐกิจโลกจึงส่งผลอย่างมากต่อแนวโน้มเศรษฐกิจเกาหลีใต้ ซึ่งการที่ทิศทางครึ่งปีหลังดูเหมือนว่าสหรัฐฯ จะไม่ได้แย่แบบที่คิด และอาจจะยังไม่เข้าสู่ Recession ในปีนี้ เพราะฉะนั้น จึงเป็นโมเมนตัมเชิงบวกที่หนุนให้ตลาดหุ้นเกาหลีใต้ปรับตัวขึ้น
ความรู้ทางการเงิน